Unul dintre cei mai mari dezvoltatori imobiliari din Ungaria investește 15 milioane de euro în județul Covasna într-un parc industrial
Grupul ungar de companii Xanga Investment & Development plănuiește o investiție de 15 milioane de euro în parcul industrial de lângă Sfântu Gheorghe, transmite Transtelex.
În prima fază, pe un teren de 4,3 hectare e planificată o hală multifuncțională, potrivit declarațiilor făcute joi de István Herdon, CEO al Grupului Xanga, Szőcs Endre, directorul general al companiei Xanga din România, și Antal Árpád, primarul orașului Sfântu Gheorghe.
Grupul de companii Xanga, cu sediul în Debrețin, a creat cel mai mare parc industrial privat din Ungaria și a dezvoltat aeroportul din Debrețin, pe care îl deține împreună cu statul maghiar în calitate de proprietar minoritar. Este unul dintre cei mai importanți dezvoltatori imobiliari industriali din Ungaria, potrivit lui Árpád Antal.
Prima investiție a grupului de companii în România este incubatorul Xponențional Transilvania din Cluj.
Árpád Antal a mai spus că utilizarea parcului industrial este de 66% odată cu venirea grupului de companii.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank